**RETNINGSLINJER FOR ANSØGNING OM TILSKUD TIL FANTASTISKE FERIEDAGE 2024**

**Formål**

Formålet med puljen er at yde økonomisk støtte til de folkeoplysende og kulturelle foreninger samt bylaug og lignende, der afvikler aktiviteter for børn, unge og familier i skolernes sommerferie i Odsherred i regi af Fantastiske Feriedage.

**Puljen støtter**

* Aktiviteter, der afvikles i skolernes sommerferie for børn, unge og familier
* Aktiviteter, der afvikles mindst én gang
* Aktiviteter skal udbydes til alle i målgruppen uanset medlemskab
* Udgifter, der relaterer sig til sommerferieaktiviteter under Fantastiske Feriedage

**Krav til tilskudsmodtager**

* Fritidspas udstedt af Odsherred Kommune kan anvendes
* **Aktiviteter skal annonceres på:** [**odsherred.nu**](https://odsherred.dk/da/kalenderoversigt/)
* Indsendelse af markedsføringsmateriale til Kultur og Fritid, jfr. frist nedenfor. Kultur og Fritid udarbejder og markedsfører et samlet e-katalog over Fantastiske Feriedage.
* At tilskudsmodtager **senest søndag den 1. september 2024** udfylder og indsender en kort evaluering til Kultur og Fritid. Evalueringsskema udsendes samtidig med meddelelse om en eventuel bevilling.

**Tilskud**

Der kan søges om tilskud i den pulje, der er afsat til Fantastiske Feriedage. Der kan dog maximalt ansøges om 2.500 kr.

**Puljen støtter ikke**

Der ydes ikke tilskud til aktiviteter, der udbydes i samarbejde med landsdækkende organisationer eller andre professionelle aktører.

**Udbetaling af tilskud**

Udbetaling af bevilgede tilskud aftales med Kultur og Fritid.

**Ansøgning og ansøgningsfrist**

Der søges om tilskud i forbindelse med indberetning af oplysninger om aktiviteter. Specielt ansøgningsskema skal anvendes.

Frist for indlevering af markedsføringsmateriale og for ansøgning om økonomisk tilskud er:   
**søndag den 28. april 2024.**